                      højesterets kendelse
                       afsagt onsdag den 21. december 2016
sag 233/2016
a, b, c, d, e, f, g, h, i, j, k, l, m, n og o kærer østre landsrets kendelse om afslag på
beskikkelse af bistandsadvokat
(advokat brian werner larsen)
i tidligere instanser er truffet beslutning af retten i glostrup den 2. august 2016 og afsagt
kendelse af østre landsrets 13. afdeling den 1. september 2016.
i påkendelsen har deltaget tre dommere: poul søgaard, hanne schmidt og kurt rasmussen.
påstande
kærende, a m.fl., har nedlagt påstand om, at advokat brian werner larsen beskikkes som
bistandsadvokat for dem.
anklagemyndigheden har påstået stadfæstelse.
supplerende sagsfremstilling
den 26. maj 2014 anmodede advokat brian werner larsen om at blive beskikket som bi-
standsadvokat for a og en række andre personer, idet advokaten anførte, at disse personers
kreditkortoplysninger muligvis var blevet misbrugt i den såkaldte ”se og hør-sag”, og at der
var behov for bistand fra en beskikket advokat til bl.a. at vurdere, om der var grundlag for
krav om erstatning under en eventuel straffesag. den 12. juni 2014 afslog retten i glostrup
anmodningen, da retten ikke fandt, at der var særlige omstændigheder, der talte for, at der
skulle beskikkes en bistandsadvokat for de muligt forurettede.
a m.fl. kærede beslutningen til østre landsret, der ved kendelse af 1. juli 2014 stadfæstede
byrettens beslutning med følgende begrundelse:
                                                  - 2 -
       ”det må på grundlag af de foreliggende oplysninger i sagen antages, at den konkrete sag
       om overvågning, der fortsat er under efterforskning, ikke angår de strafbare forhold, der
       er opregnet i retsplejelovens § 741 a, stk. 1.
       om advokatbeskikkelse efter retsplejelovens § 741 a, stk. 4, fremgår af bemærkningerne
       til bestemmelsen bl.a. følgende, jf. lovforslag nr. l 128 om ændring af retsplejeloven og
       retsafgiftsloven (forbedring af retsstillingen for ofre for forbrydelser), der blev fremsat
       af justitsministeren den 31. januar 2007:
                ”efter de gældende regler er der ikke mulighed for at beskikke en bistandsadvo-
                kat efter reglerne i retsplejelovens kapitel 66 a, hvis den forurettede ikke har væ-
                ret udsat for en af de lovovertrædelser, der er særskilt nævnt i retsplejelovens §
                741 a, stk. 1. ...
                …
                med de foreslåede bestemmelser udvides adgangen til at beskikke en bistands-
                advokat for forurettede, ...
                det foreslås således for det første, at der indføres en adgang til at beskikke en
                bistandsadvokat for forurettede uden for området af den gældende bestemmelse
                i retsplejelovens § 741 a, stk. 1, når særlige omstændigheder taler for at beskik-
                ke en advokat, jf. forslaget til § 741 a, stk. 4.
                efter den foreslåede bestemmelse kan retten således, når særlige omstændig-
                heder taler for det, beskikke en bistandsadvokat for forurettede. sådanne særlige
                omstændigheder kan f.eks. foreligge i visse sager om grovere chikane, hvor for-
                urettede er blevet truet og har været udsat for hærværk eller lignende, eller i
                visse sager om afpresning efter straffelovens § 281. desuden kan der helt und-
                tagelsesvis tænkes tilfælde, hvor forurettedes personlige forhold – uanset sagens
                karakter i øvrigt – i sig selv kan begrunde, at der beskikkes en bistandsadvokat.
                det må antages, at bestemmelsen vil få et meget begrænset anvendelsesområde
                ved siden af retsplejelovens § 995 a, stk. 1.”
       under de foreliggende omstændigheder findes betingelserne for advokatbeskikkelse ef-
       ter retsplejelovens § 741 a, stk. 4, ikke opfyldt, og landsretten stadfæster derfor byret-
       tens beslutning.”
advokat brian werner larsen anmodede den 15. december 2015 på ny om at blive beskikket
som bistandsadvokat for a og en række yderligere personer. ved beslutning af 21. december
2015 konstaterede retten i glostrup, at der nu var rejst sigtelse mod en række personer for
bl.a. overtrædelse af straffelovens § 263, og at anmodningen om beskikkelse af bi-
standsadvokat således måtte vurderes efter retsplejelovens § 741 a, stk. 4. retten fandt fortsat
ikke grundlag for beskikkelse og afslog anmodningen. afgørelsen blev efter det oplyste ikke
kæret.
                                                  - 3 -
den 1. august 2016 anmodede advokat brian werner larsen igen om at blive beskikket som
bistandsadvokat for a m.fl. i en retsbog af 2. august 2016 bemærkede retten i glostrup, at
advokaten to gange tidligere havde fremsat den samme anmodning med denne samme
begrundelse, og at retten to gange tidligere havde meddelt begrundet afslag herpå, og henholdt
sig til de tidligere afslag. denne afgørelse blev kæret til østre landsret, og landsretten
afsagde kendelse 1. september 2016, hvori det hedder bl.a.:
       ”advokat brian christian werner larsen har kæret glostrup rets kendelse af 2. august
       2016, hvorefter anmodningen om, at advokat brian christian werner larsen beskikkes
       for de forurettede som bistandsadvokat, ikke tages til følge. det fremgår af kæreskriftet
       og af det efterfølgende brev af 26. august 2016 blandt andet, at manglende beskikkelse
       vil medføre, at de forurettede ikke vil kunne vurdere den krænkelse, de har været udsat
       for, ligesom de ikke vil kunne fremsætte krav om godtgørelse eller erstatning under sa-
       gen.
       anklagemyndigheden har ikke udtalt sig om kæremålet.
       efter votering afsagdes
                                                 k e n d e l s e:
       det følger af retsplejelovens § 741 a, stk. 4, at retten kan beskikke en advokat for den
       forurettede, når særlige omstændigheder taler for det, selvom lovovertrædelsen ikke er
       omfattet af stk. 1.
       som anført i landsrettens kendelse af 1. juli 2014 om samme spørgsmål i sagen 10.
       afdeling nr. s-1834-14 fremgår det af forarbejderne til § 741 a, stk. 4, at særlige om-
       stændigheder f.eks. kan foreligge i visse sager om grovere chikane, hvor forurettede er
       blevet truet eller har været udsat for hærværk eller lignende, eller i visse sager om af-
       presning efter straffelovens § 281.
       der er nu i sagen blandt andet rejst tiltale mod en række medarbejdere ved se og hør
       og pbs/ibm for overtrædelse af blandt andet straffelovens § 263, stk. 3, jf. stk. 2, § 264
       c, jf. § 263, stk. 2, og § 299, stk. 2. efter anklageskrifterne er der blandt andet tale om,
       at der over en periode på mere end 3 år i et stort antal tilfælde er sket uberettiget udleve-
       ring af kreditkortoplysninger vedrørende en række offentligt kendte personer til uge-
       bladet se & hør. oplysningerne skulle bruges – og blev efter det oplyste i et vist om-
       fang også brugt – som baggrund for artikler i ugebladet se og hør, herunder om flere
       af de kærende.
       landsretten kan henholde sig til landsrettens begrundelse og resultat i kendelse af 1. juli
       2014. det forhold, at der nu er rejst tiltale i sagen, kan ikke føre til et andet resultat.
       landsretten er derfor enig i byrettens resultat og stadfæster byrettens kendelse.”
                                                - 4 -
retten i glostrup afsagde dom i straffesagen den 24. november 2016. ved dommen blev flere
personer fundet skyldig i overtrædelse af straffelovens § 263, stk. 3, jf. stk. 2, og straffet med
ubetinget fængsel, henholdsvis helt eller delvis betinget fængsel med vilkår om samfunds-
tjeneste.
dommen er efter det oplyste anket til østre landsret.
retsgrundlag
retsplejelovens § 741 a, stk. 1 og 4, er sålydende:
       ”§ 741 a. i sager, der vedrører overtrædelse af straffelovens § 119, § 123, § 210, §§
       216-223, § 225, jf. §§ 216-223, § 232, § 237, jf. § 21, §§ 244-246, §§ 249 og 250, §
       252, stk. 2, §§ 260-262 a eller § 288, beskikker retten en advokat for den, der er foru-
       rettet ved lovovertrædelsen, når den pågældende fremsætter begæring om det, jf. dog
       stk. 2 og 3.
       ...
       stk. 4. når særlige omstændigheder taler for det, kan retten efter anmodning beskikke
       en advokat for den forurettede, selv om lovovertrædelsen ikke er omfattet af stk. 1.”
de bestemmelser, som der under straffesagen er rejst tiltale for, er ikke omfattet af retspleje-
lovens § 741 a, stk. 1, og beskikkelse af en bistandsadvokat vil således i givet fald skulle ske
efter § 741 a, stk. 4. bestemmelsen blev indsat ved lov nr. 517 af 6. juni 2007 om ændring af
retsplejeloven og retsafgiftsloven (forbedring af retsstillingen for ofre for forbrydelser). af
bemærkningerne til lovforslaget fremgår bl.a. (folketingstidende 2006-07, tillæg a, lovfor-
slag nr. l 128, s. 4305):
       ”3.6.2.2. området for beskikkelse af en bistandsadvokat
       strafferetsplejeudvalget har overvejet, om der er behov for at udvide den gældende ord-
       ning med bistandsadvokat således, at der også i sager om andre straffelovsovertrædelser
       end dem, der er omfattet af retsplejelovens § 741 a, stk. 1, kan beskikkes en bistands-
       advokat.
       udvalget finder som udgangspunkt ikke, at der er behov for en sådan udvidelse. opreg-
       ningen af straffelovsovertrædelser i retsplejelovens § 741 a, stk. 1, omfatter efter udval-
       gets opfattelse de tilfælde, hvor der i almindelighed vil være et behov for at kunne be-
       skikke en bistandsadvokat.
                                                 - 5 -
       udvalget finder imidlertid, at der må antages at være tilfælde, hvor en forurettet efter
       omstændighederne har behov for at få en bistandsadvokat beskikket, selv om lovover-
       trædelsen har en anden karakter end de overtrædelser, der er opregnet i den gældende §
       741 a, hvor der typisk er behov for bistandsadvokat.
       udvalget foreslår derfor, at der som supplement til de gældende regler om beskikkelse
       af bistandsadvokat indføres en bestemmelse, hvorefter retten, når særlige omstændig-
       heder taler for det, kan beskikke en bistandsadvokat for forurettede. det bør i de nævnte
       tilfælde ikke nødvendigvis være afgørende, om lovovertrædelsen er af en bestemt type,
       men derimod om de konkrete forhold i sagen fører til, at forurettede bør have adgang til
       bistandsadvokat. det kan f.eks. være tilfældet i visse sager om grovere chikane, hvor
       forurettede er blevet truet og har været udsat for hærværk eller lignende, eller i visse sa-
       ger om afpresning efter straffelovens § 281. desuden kan der ifølge udvalget tænkes til-
       fælde, hvor forurettedes personlige forhold helt undtagelsesvis – uanset sagens karakter
       i øvrigt – i sig selv kan begrunde, at der beskikkes en bistandsadvokat.
       det anføres af udvalget, at den foreslåede udvidelse af adgangen til at beskikke en bi-
       standsadvokat for den forurettede vil få et meget begrænset anvendelsesområde ved si-
       den af retsplejelovens § 995 a, stk. 1.
       forurettede kan også vælge at antage en advokat. efter den gældende bestemmelse i
       retsplejelovens § 741 c, stk. 4, har en advokat, der er antaget af den forurettede for egen
       regning, kun i de i § 741 a, stk. 1, nævnte sager samme beføjelser som en beskikket bi-
       standsadvokat. udvalget finder, at disse beføjelser for advokaten bør gælde i alle
       sagstyper, hvor forurettede selv har antaget en advokat til at bistå sig.
       der henvises til betænkningens kapitel 4, afsnit 4.3.4.2.
       justitsministeriet er enig i strafferetsplejeudvalgets synspunkter og forslag, og lovfor-
       slaget er udformet i overensstemmelse med udvalgets lovudkast.”
anbringender
a m.fl. har anført navnlig, at det utvivlsomt må lægges til grund, at de kærende er forurettede
i sagen, og anklagemyndigheden har da også omtalt dem som sådan under behandlingen af
sagen. de har været udsat for en grov krænkelse, idet deres personfølsomme
kreditkortoplysninger uberettiget er videregivet af en medarbejder hos pbs/ibm til se og
hør, hvorefter oplysningerne er anvendt til at forfølge dem. betingelserne for beskikkelse
efter retsplejelovens § 741 a, stk. 4, er opfyldt, idet der på grund af sagens enestående karakter
foreligger særlige omstændigheder. der er endvidere tale om, at de har været udsat for gro-
vere chikane, hvilket er nævnt som et eksempel på bestemmelsens anvendelsesområde i for-
arbejderne.
                                                - 6 -
de har i høj grad behov for beskikkelse af en bistandsadvokat, som kan rådgive om krænkel-
sernes omfang, ligesom det er en kompleks opgave at opgøre de erstatningskrav, som de agter
at fremsætte. anklagemyndigheden har afslået aktindsigt i sagens bilag, og det er derfor ikke
muligt for dem at orientere sig i disse med henblik på opgørelsen af deres erstatningskrav,
som derfor risikerer at forælde. dette taler også for, at der bør ske beskikkelse.
anklagemyndigheden har anført navnlig, at der ikke er grundlag for beskikkelse af bistands-
advokat i medfør af retsplejelovens § 741 a, stk. 4, idet betingelserne herfor ikke er opfyldt.
det fremgår af bestemmelsens forarbejder, at det beror på en afgørelse af, om der er konkrete
forhold i sagen, der fører til, at forurettede bør have adgang til en bistandsadvokat. som ek-
sempler nævner forarbejderne visse sager om grovere chikane, hvor forurettede er blevet truet
og har været udsat for hærværk eller lignende, eller visse sager om afpresning efter straffe-
lovens § 281, ligesom også forurettedes personlige forhold helt undtagelsesvis kan begrunde,
at der beskikkes en bistandsadvokat. det er endvidere i forarbejderne forudsat, at bestemmel-
sen vil få et meget begrænset anvendelsesområde ved siden af retsplejelovens § 995 a, stk. 1.
området for advokatbeskikkelse efter retsplejelovens § 741 a, stk. 4, skal fortolkes i lyset af
bestemmelsens stk. 1, og dennes tilblivelseshistorie. det må i den forbindelse tillægges be-
tydning, at de lovovertrædelser, der i medfør af bestemmelsens stk. 1 kan begrunde beskikkel-
se af en bistandsadvokat, alle er kendetegnet ved, at der er tale om personfarlig kriminalitet
eller kriminalitet, hvor ofret synes at have et særligt behov for støtte i forbindelse med sagens
behandling, som eksempelvis forbrydelser omfattet af straffelovens § 123 eller § 262 a. de
lovovertrædelser, der i medfør af stk. 4, kan begrunde beskikkelse af en bistandsadvokat, må
således være lovovertrædelser, der kan sammenlignes med de lovovertrædelser, der er nævnt i
stk. 1. dette er ikke tilfældet for de lovovertrædelser, der er rejst tiltale for i denne sag, og det
var derfor med rette, at anmodningen om beskikkelse af bistandsadvokat blev afslået.
det, som a m.fl. har anført om muligheden for via beskikkelse af bistandsadvokat at opnå
aktindsigt i sagens bilag, kan ikke føre til et andet resultat.
højesterets begrundelse og resultat
sagen angår, om en række personer, hvis kreditkortoplysninger uberettiget er videregivet fra
pbs/ibm til ansatte på ugebladet se og hør, skal have beskikket en bistandsadvokat i med-
                                                 - 7 -
før af retsplejelovens § 741 a, stk. 4, til at varetage deres interesser under straffesagen.
straffesagen er nu afgjort ved retten i glostrups dom af 24. november 2016 med domfældel-
se af fem personer for overtrædelse af straffelovens § 263, stk. 3, jf. stk. 2, til dels jf. § 23.
dommen er anket til landsretten.
beskikkelse af bistandsadvokat i medfør af retsplejelovens § 741 a, stk. 4, kan ske, når sær-
lige omstændigheder taler for det. ifølge forarbejderne kan sådanne særlige omstændigheder
f.eks. foreligge i visse sager om grovere chikane, hvor forurettede er blevet truet og har været
udsat for hærværk eller lignende, eller i visse sager om afpresning efter straffelovens § 281.
desuden kan der helt undtagelsesvis tænkes tilfælde, hvor forurettedes personlige forhold
uanset sagens karakter i øvrigt kan begrunde, at der beskikkes en bistandsadvokat. det frem-
går endvidere af forarbejderne, at det må antages, at bestemmelsen vil få et meget begrænset
anvendelsesområde ved siden af retsplejelovens § 995 a, stk. 1, om fri proces med henblik på
advokatbistand ved opgørelsen af erstatningskrav.
højesteret finder herefter, at beskikkelse af bistandsadvokat efter § 741 a, stk. 4, som ud-
gangspunkt ikke kan ske i sager om fredskrænkelser, medmindre krænkelsen af den foruret-
tede har en sådan grov karakter som nævnt i forarbejderne, eller den forurettedes personlige
forhold begrunder dette.
der er i den foreliggende sag ikke oplysninger om, at krænkelsen af de forurettede har været
af en sådan grov karakter, eller at de forurettedes personlige forhold taler for beskikkelse af en
bistandsadvokat. højesteret tiltræder på denne baggrund, at betingelserne for advokatbeskik-
kelse efter retsplejelovens § 741 a, stk. 4, ikke kan anses for opfyldt, og stadfæster derfor
landsrettens kendelse.
                                         thi bestemmes:
landsrettens kendelse stadfæstes.
